钦定古今图书集成/历象汇编/乾象典/第025卷 > 《罗雅谷五纬历指》 > 水星次轮图
## 钦定古今图书集成/历象汇编/乾象典/第025卷 > 《罗雅谷五纬历指》 > 水星次轮图

水星次轮图说

古图设甲为地心，任取甲乙某线分为五平行。又以
乙为心，取甲乙线五分之一为半径，作辛丙壬小圈，
名曰“均圈。”又于小圈周上取丙点为心，作己丁庚戊
大圈。又作甲乙丁线为两心线，取丁点作己癸庚圈，
是名“水星次轮。”

木、火、土三星名曰“岁轮” ，金水不然。盖以其率非满一年，而所差复远，故名“次轮” ，又名“伏见轮。”

行法：甲丁线顺天平行，每年一周，如太阳平行无二其自载乙点圴轮心及丁次轮或伏见轮之心，如丁
心行丁庚戊本天圈，一年一周，其心在辛壬丙均轮
上而行。此本天之心有行之理。独水星如是，而他星
不然，盖他星有定，两心差之数，不加不减，故其岁轮
心。〈如丁〉所行之迹亦为浑圆圈，惟水星小轮心丁所行
之迹有如卵形，上宽下窄，故曰“己丁庚。”本圈之心于
甲点时近时远，又时在乙甲线内，或时在外。如置丁
心在两心线上，其行之心在辛极远处。丁心行本天
一周，必行辛壬丙小圈三次，丁心在戊最低，其行心
在丙。

凡丁心在本轮上平行一周，即于小均轮上之行有
三周，本轮上行一度，均轮上行三度。

以一周与三次论之，则知一度三度。